شەفەق نیوز/ موستەفا کازمی سەرۆک وەزیران عرلق، ئمڕوو یەکشەممە، لە بەغداد پایتەخت دەرچگ، و روی کردە پاریس پایتەخت فەڕەنسا، ئەوەیش لە دەسکردن وە گەردینە ئۆروپیەگەی ک هەمیش بریتانیا و ئەڵمانیا گرێدەو.
لە گەردینە ئۆڕۆپیەگە، شاند حکومەتی پایەبەزیگ هاوە یاوەری کازمی، ژمارەیگ لە وەزیر و وەرپرسەیل دەزگا سەروەخوەیەگان هاناوی.
وەگورەی نووسینگەی کازمی ک رەسیە ئاژانس شەفەق نیوز، ئەوەسا کازمی چەن چەوپیکەفتنیگ وەگەرد وەرپرسەیل گەورای ئەی سێ دەوڵەتە کەێد، و لەباوەت گەشەپیدان پەیوەندیەگان و شیوەیل بتەوکردنیان لەناوبەین عراق و وڵاتەیلیان لە جوورا جور چینەگان  وەگردیان  گفوگۆ کەێد، وەتایبەت لە ئابووری و ئەمنی و تەندروسی، وهەمیش باسکەن لە دویاترین نووەوبویەگان لە مەیدان هەرێمی وناودەوڵەتی.
